Notum sit omnibus futuris et presentibus quod ego Bertrannus de Ver, pro salute anime mee omniumque antecessorum meorum, dedi Deo et sancte Marie de Firmitate et monachis ejusdem loci quandam coloniam apud Sarmaisei, quicquid videlicet habebam in predicta colonia dominiure et quicquid alter a me in eadem colonia tenebat, laudante etiam Ricardo de Ver, a quo tenebam eandem coloniam in casamento. Et ut libere eandem coloniam monachi haberent in perpetuum accepi ab eodem Ricardo de alia terra apud Leivam in casamento. Hoc autem laudavit Guicardus Vicarius, a quo Ricardus de Ver tenebat predictam coloniam, et Jofridus frater Ricardi de Ver et Tetbertus de Seniceo, a quo levabat. Testes Ricardi de Ver: Seguinus et Bernardus de Sala, monachi Firmitatis, et Jofridus frater ejusdem Ricardi. Testes Guicardi Vicarii: Seguinus, monachus Firmitatis, Ricardus de Ver, Jofridus Passabara, Petrus, faber Trenorcii. Hoc autem fuit factum apud Trenorcium. Sciendum quoque quod postea, apud Laloiam, coram multis testibus, ante molendinum Nicholai, in manu domni Guillelmi, abbatis de Firmitate, et in presentia Joceranni Grossi, sine ulla retentione, predicte colonie dominium dedi antefatis monachis, ita videlicet ut qui eam a me tenebant a monachis eam recognoscerent, et nulli homini de ea responderent nisi monachis Firmitatis. Hujus rei testes sunt predictus Jocerannus Grossus, Uldricus, prepositus Joceranni de la Sala, Robertus de Brixia, Jofridus Gaudi, Seguinus, monachus monachus Firmitatis, Hugo de Stan, prior Firmitatis, Aalardus conversus, Bomundus Capelle. Hoc autem laudavit filius ejus Simon.